
Správu predkladáme poslancom mestského zastupiteľstva v nadväznosti na povinnosti vyplývajúce zo samotného strategického dokumentu – Integrovaná územná stratégia mestskej funkčnej oblasti jadrového mesta Trnava na obdobie 2022-2027 (ďalej len „ IÚS MFO Trnava).
Správa o plnení IÚS MFO Trnava za rok 2024

V súlade s platným znením Štatútu a rokovacieho poriadku Kooperačnej rady udržateľného mestského rozvoja Trnava, v zmysle Dodatku č. 1 k tomuto štatútu a rokovaciemu poriadku, ako aj v súlade s platnou verziou Integrovanej územnej stratégie mestskej funkčnej oblasti jadrového mesta Trnava na obdobie 2022 – 2027 (IÚS MFO Trnava), realizujú monitorovanie a hodnotenie IÚS MFO Trnava Administratívne kapacity udržateľného mestského rozvoja (ďalej len „AK UMR Trnava“). 

Monitorovanie a hodnotenie IÚS MFO Trnava sa realizuje raz ročne k 31.12. príslušného roka, pričom jeho výstupom je Správa o plnení IÚS MFO Trnava, s ktorou sú oboznámení členovia Kooperačnej rady UMR Trnava, poslanci Mestského zastupiteľstva mesta Trnava, poslanci obecných zastupiteľstiev obcí MFO Trnava, ako aj vedúci pracovníci mestského a obecných úradov MFO Trnava a verejnosť. Správu o plnení IÚS MFO Trnava schvaľuje Kooperačná rada UMR Trnava, ktorá plní aj úlohu Monitorovacieho a hodnotiaceho výboru a ktorá uvedenú správu po schválení poskytne vo forme informatívnej správy na rokovania Mestského zastupiteľstva mesta Trnava a obecných zastupiteľstiev obcí MFO Trnava. 

V súlade s vyššie uvedeným, AK UMR Trnava vypracovali Správu o plnení IÚS MFO Trnava za rok 2024, ktorej predmetom je informácia o:

1. príspevku k plneniu priorít, cieľov a ukazovateľov IÚS MFO Trnava vo vzťahu k činnosti Kooperačnej rady UMR Trnava a AK UMR Trnava v roku 2024;

2. ďalších súvisiacich činnostiach, ktoré v roku 2024 prispeli k plneniu priorít a cieľov IÚS MFO Trnava. 

AD 1.

Kooperačná rada UMR Trnava realizuje svoju činnosť predovšetkým prostredníctvom zasadnutí, na ktorých okrem iného rozhoduje o projektových zámeroch integrovaných územných investícií (PZ IÚI), predložených územnými partnermi MFO Trnava ako oprávnenými žiadateľmi v zmysle výziev Programu Slovensko  (PSK), vyhlásených pre predkladanie žiadostí o nenávratný finančný príspevok (ŽoNFP) v rámci integrovaných územných investícií (IÚI). Schválenie PZ IÚI v Kooperačnej rade UMR, resp. v Rade partnerstva, ak je jednou z podmienok poskytnutia príspevku v daných výzvach, preto sa činnosť Kooperačnej rady UMR Trnava v roku 2024, kedy boli IÚI výzvy PSK postupne vyhlasované, sústredila práve na rozhodovanie o schválení/neschválení PZ IÚI, pre ktoré AK UMR Trnava vydali stanoviská s odporučením prerokovať ich na danom zasadnutí Kooperačnej rady UMR Trnava. Rozhodnutie o schválení PZ IÚI v Kooperačnej rade UMR formou uznesenia je základnou podmienkou pri predložení ŽoNFP a spolu so splnením ďalších podmienok, je nevyhnutné aj pre uzatvorenie zmluvy o poskytnutí NFP a následnú realizáciu daného projektu (PZ IÚI). Plnenie priorít, cieľov a ukazovateľov IÚS MFO Trnava sa realizuje predovšetkým prostredníctvom realizácie PZ IÚI financovaných z P SK, ktoré deklarujú jasný príspevok k plneniu integrovaného riešenia v IÚS MFO Trnava a tento hlavný príspevok k plneniu priorít a cieľov IÚS MFO Trnava v roku 2024 je možné vyhodnotiť vo forme rozhodovania o predložených PZ IÚI - prehľad uvádza nasledujúca tabuľka.
	Prehľad zasadnutí Kooperačných rád UMR Trnava vo vzťahu k predloženým PZ IÚI

	Dátum zasadnutia 
KR UMR TT
	Počet predložených PZ IÚI na zasadnutia v 
r. 2024
	Počet PZ IÚI schválených na zasadnutiach 

v r. 2024
	Opatrenie P SK
	Priorita IÚS MFO Trnava
	Strategické ciele IÚS MFO Trnava
	Suma schválených PZ IÚI 
(zdroj EU)

	2.5.2024
	4
	2
	2.7.4.
	Priorita 3: Životné prostredie
	3.1 Zelená a regenerovaná MFO a mesto Trnava
	2 915 505,53 €

	9.9.2024
	7
	6
	2.7.4., 2.8.1., 3.2.4., RSO4.2
	Priorita 2: Udržateľná mobilita
Priorita 3: Životné prostredie
Priorita 4: Inovácie a podpora MSP
	2.1 Moderný a udržateľný dopravný systém
2.2 Prepojenie územia MFO
3.1 Zelená a regenerovaná MFO a mesto Trnava
4.2 Zručnosti pre inovatívnu a adaptabilnú mestskú ekonomiku
	11 533 510,98 €

	13.11.2024
	12
	12
	1.2.2. (5.1.3), 2.4.1., 2.6.2., 3.2.4., 5.1.4., 5.1.5
	Priorita 1: Integrované a moderné verejné služby
Priorita 2: Udržateľná mobilita
Priorita 3: Životné prostredie
Priorita 4: Inovácie a podpora MSP
	1.1 Inteligentná mestská funkčná oblasť a mesto Trnava
1.4 Posilnenie bezpečnosti a sociálne istoty
2.1 Moderný a udržateľný dopravný systém
2.2 Prepojenie územia MFO
3.1 Zelená a regenerovaná MFO a mesto Trnava
4.2 Zručnosti pre inovatívnu a adaptabilnú mestskú ekonomiku
4.3 Využívanie dedičstva a revitalizácia nevyužívaných objektov
	11 984 749,24 €

	Celkovo za rok
	25
	20
	1.2.2. (5.1.3), 2.4.1., 2.7.4., 2.6.2., 2.8.1., 3.2.4., RSO4.2, 5.1.4., 5.1.5
	Priorita 1: Integrované a moderné verejné služby
Priorita 2: Udržateľná mobilita
Priorita 3: Životné prostredie
Priorita 4: Inovácie a podpora MSP
	1.1 Inteligentná mestská funkčná oblasť a mesto Trnava
1.4 Posilnenie bezpečnosti a sociálne istoty
2.1 Moderný a udržateľný dopravný systém
2.2 Prepojenie územia MFO
3.1 Zelená a regenerovaná MFO a mesto Trnava
4.2 Zručnosti pre inovatívnu a adaptabilnú mestskú ekonomiku
4.3 Využívanie dedičstva a revitalizácia nevyužívaných objektov
	26 433 765,76 €


Z uvedenej tabuľky je možné zhrnúť, že z celkového počtu 25 PZ IÚI predložených v súlade s platnou verziou Metodického usmernenia Riadiaceho orgánu pre Program Slovensko č. 8, ako aj v súlade s Uznesením Kooperačnej rady UMR Trnava č. 9a/2024 na zasadnutia tejto rady konané v roku 2024 bolo schválených 20 PZ IÚI. Suma EÚ zdroja v PZ IÚI schválených v roku 2024 je vo výške 26 433 765,76 eur, čo z celkovej alokácie pre UMR Trnava vo výške 40 860 602,00 eur predstavuje 64,7%. 

Zároveň je potrebné doplniť, že z celkového počtu 20 PZ IÚI schválených na zasadnutiach Kooperačnej rady UMR Trnava v roku 2024 boli z dôvodu nedostatočnej alokácie v jednotlivých opatreniach, 3 PZ IÚI schválené nad 100% celkových oprávnených výdavkov v predmetných opatreniach a zaradené do zásobníkov projektových zámerov:

· 1 PZ IÚI v opatrení 3.2.4 (Miestne komunikácie)

· 2 PZ IÚI v opatrení 5.1.4 (Investície do regionálnej a miestnej infraštruktúry pre pohybové aktivity, cykloturistiku).

Schválenie PZ IÚI predstavuje dôležitý krok k plneniu relevantných priorít a cieľov IÚS MFO Trnava, na ktoré bude nadväzovať proces predkladania ŽoNFP, uzatvárania zmlúv o poskytnutí NFP a následne aj samotná realizácia schválených a zazmluvnených projektov a plnenie konkrétnych projektových ukazovateľov a ukazovateľov výsledku a dopadu na úrovni IÚS. V tejto súvislosti je možné uviesť, že k 31.12.2024, resp. k 20.12.2024 na základe exportu údajov o stave projektov IÚI zaslaného Regionálnym centrom Trnava, bolo zo 17 PZ IÚI schválených do 100% celkových oprávnených výdavkov v predmetných opatreniach predložených 11 ŽoNFP, z ktorých 6 ŽoNFP sa k 20.12.2024 nachádzalo vo fáze administratívneho overenia.

Vo vzťahu k plneniu ukazovateľov navrhnutých v IÚS MFO Trnava príspevok k ich plneniu v roku 2024 nebolo možné vyhodnotiť, pretože problematika merateľných ukazovateľov a stanovenia ich cieľových hodnôt pre jednotlivé opatrenia v PSK bola v II. polroku 2024 riešená na národnej úrovni zo strany MIRRI SR, v súčinnosti so všetkými UMR a ku koncu roka 2024 nebola doriešená. Doriešenie tejto problematiky na národnej úrovni a následne aj na úrovni jednotlivých UMR bude premietnuté aj do aktualizácie IÚS MFO Trnava, čo umožní sledovať a vyhodnocovať aj príspevok k plneniu ukazovateľov stanovených v tejto stratégii.

AD 2.

K plneniu priorít a cieľov IÚS MFO Trnava v roku 2024 prispeli aj nasledujúce súvisiace činnosti, ktoré zabezpečovali AK UMR Trnava v spolupráci s územnými partnermi, ako aj Regionálnym centrom Trnava (MIRRI SR):

· pripomienkovanie návrhov výziev pre opatrenia PSK na úrovni UMR Trnava;

· informovanie územných partnerov o vyhlásených výzvach vrátane ich aktualizácií;

· metodické a v rámci kompetencií AK UMR Trnava aj odborné usmerňovanie žiadateľov pri príprave PZ IÚI, vrátane poskytovania individuálnych konzultácií;

· zabezpečovanie komunikácie s Regionálnym centrom Trnava, vrátane zabezpečenia informovanosti územných partnerov o metodických usmerneniach MIRRI SR k príprave a predkladaniu PZ IÚI, o pripravovaných seminároch a webinároch organizovaných MIRRI SR, prípadne inými poskytovateľmi, ako aj o riešení konkrétnych otázok k príprave PZ IÚI;

· vypracovávanie žiadostí o doplnenie a úpravu PZ IÚI, vrátane vypracovávania stanovísk k PZ IÚI;

· zabezpečenie aktualizácie Projektového zásobníka MFO Trnava a Akčného plánu MFO Trnava;

· konzultácie a zastúpenie MFO Trnava na národnej a medzinárodnej úrovni vrátane prezentácie aktivít v území MFO Trnava (napr. návšteva zástupcov EK);

· pravidelné zverejňovanie a aktualizácia relevantných informácií na webstránke jadrového mesta Trnava;

· organizovanie pracovných stretnutí územných partnerov MFO Trnava s cieľom diskutovať/riešiť operatívne otázky k predkladaniu PZ IÚI, aktualizovať a podľa potreby aj usmerňovať priority žiadateľov v jednotlivých opatreniach PSK, informovať o aktuálnom stave alokácií pre jednotlivé opatrenia PSK a o možných presunoch do opatrení s najväčším záujmom v MFO Trnava, apod.

Kompletné informácie o činnosti Kooperačnej rady UMR Trnava, ako aj o problematike udržateľného mestského rozvoja v Mestskej funkčnej oblasti Trnava je možné nájsť na linku: https://www.trnava.sk/stranka/udrzatelny-mestsky-rozvoj .

